Den nordjyske alarmvirksomhed EF SIKRING A/S, Aalborg,  har indgået samarbejde med DLG i forbindelse med DLG's nye store satsning; DLG Sikring.

EF SIKRING A/S er samarbejdspartneren der skal sætte alarm- og sikringssystemerne op hos DLG's kunder. EF SIKRING har det sidste år taget mange skridt hen mod at blive større, da medarbejderstaben er blevet øget til knapt det dobbelte på 12 måneder. Selv uden denne nye store samarbejdsaftale, vækster virksomheden og trodser krisen. Senest har EF SIKRING åbnet afdelinger i Århus og Vojens for at kunne følge den store efterspørgsel, der er på virksomhedens produkter og ydelser.